Na osnovu člana 29 stav 2, člana 34 stav 3 i člana 40 stav 1 Zakona o državnoj imovini (“Sl. list Crne Gore”, br. 21/09 i 40/11), člana 38 stav 1 tačka 9 Zakona o lokalnoj samoupravi (“Sl. list Crne Gore”, br. 2/18, 34/19 i 38/20), člana 54 stav 1 tačka 12 Statuta Glavnog grada (“Sl. list Crne Gore - Opštinski propisi”, broj 8/19) i Odluke Vlade Crne Gore o davanju prethodne saglasnosti Glavnom gradu-Podgorica za otuđenje nepokretnosti, broj 07-4770 od 29. oktobra 2020. godine, Skupština Glavnog grada - Podgorice, na sjednici održanoj 28. i 29. decembra 2020. godine, donijela je

### O D L U K U

**o prodaji građevinskog zemljišta-urbanističke parcele broj UP 75 u zahvatu DUP-a „Konik-Stari aerodrom“ - izmjene i dopune**

**Član 1**

Prodaje se građevinsko zemljište u državnoj imovini, sa pravom raspolaganja Glavnog grada-Podgorice, u zahvatu DUP-a „Konik-Stari aerodrom“ - izmjene i dopune, označeno kao:

– urbanistička parcela broj UP 75 površine 383 m2, koju čine katastarska parcela broj 2090/1666 površine 379 m2 iz l.n.br. 3217 KO Podgorica III i katastarska parcela broj 2090/1669 površine 4 m2 iz l.n.br. 8228 KO Podgorica III.

Navedena urbanistička parcela je namjene - porodično stanovanje.

**Član 2**

Minimalnacijena građevinskog zemljišta iz člana 1 ove odluke iznosi 188,00 eura po 1 m2, shodno procjeni Komisije Direkcije za imovinu, za procjenu vrijednosti građevinskog zemljišta i objekata u imovini Glavnog grada-Podgorice, broj 13-460/18-237 od oktobra 2020. godine.

**Član 3**

Prodaja zemljišta iz člana 1 ove odluke vršiće se na osnovu prikupljenih ponuda, po javnom pozivu koji će objaviti Direkcija za imovinu u jednom dnevnom listu i na internet stranici Glavnog grada - Podgorice.

**Član 4**

Ovlašćuje se Direkcija za imovinu da formira komisiju za sprovođenje postupka prodaje po javnom pozivu, kao i da sa najpovoljnijim ponuđačem zaključi ugovor o kupoprodaji građevinskog zemljišta opisanog u članu 1 ove odluke.

**Član 5**

O realizaciji ove odluke Gradonačelnik će informisati Skupštinu Glavnog grada, kroz godišnji izvještaj o radu.

**Član 6**

Sredstva ostvarena prodajom nepokretnosti iz člana 1 ove odluke, koristiće se za ulaganja u infrastrukturu i druge kapitalne investicije od značaja za Glavni grad*.*

**Član 7**

Ova odluka stupa na snagu danom objavljivanja u “Službenom listu Crne Gore - Opštinski propisi”.

Broj: 02-016/20-1170

Podgorica, 29. decembra 2020. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

 **dr Đorđe SUHIH**